नईदिल्लीः जामिया मिलिया इस्लामिया विश्वविद्यालय की आधिकारिक वेबसाइट सोमवार देर रात हैक कर ली गई। जामिया विश्वविद्यालय की वेबसाइट हैक होने से कामकाज प्रभावित रहा। छात्रों में भी इसको लेकर आक्रोश रहा। तो वहीं हैक हुई वेबसाइट की होम पेज पर लिखें वाक्य छात्रों और कर्मचारियों में चर्चा का विषय बना रहा। अभी किसी हैकर ने इसकी जिम्मेदारी नहीं ली है। इस पर यूनिवर्सिटी प्रशासन का भी कोई जवाब नहीं आया है। हालांकि सुबह करीब साढ़े सात बजे वेबसाइट दुरुस्त कर दी गई। वेबसाइट का मेंटेनेंस करने वाली संस्था नेशनल इनफॉर्मेशन सेंटर (एनआईसी) ने इसे तकनीकी खामी बताया है।